**CYNGOR BWRDEISTREF SIROL BLAENAU GWENT ADRODDIAD BLYNYDDOL CYNGHORYDD**

Dyma’r adroddiad blynyddol gan y Cynghorydd a enwir isod ar eu gweithgareddau allweddol dros y flwyddyn a ddaeth i ben ar 30 Ebrill 2024. Fe’i darperir er gwybodaeth i’r holl etholwyr ac nid at unrhyw ddiben arall.

**Cynghorydd: Joanna Wilkins**

**Plaid: Annibynnol**

**Ward: Cwmtyleri**

|  |
| --- |
| **Adran 1 – Rolau a Chyfrifoldebau** |
| Arweinydd y Grŵp Annibynnol  Cadeirydd y Pwyllgor Craffu Corfforaethol a Pherfformiad  Aelod o’r Gweithgor Costau Byw  Aelod o’r Pwyllgor Llywodraethu ac Archwilio |
| **Adran 2: Gweithgarwch Etholaeth** |
| Mae’n amhosibl rhestru popeth, ond mae’r uchafbwyntiau’n cynnwys –  Gyda’r Cynghorydd Malcolm Day, rwyf wedi sefydlu cymorthfeydd heddlu a chynghorwyr ar y cyd i drigolion alw heibio ynddynt. Cynhelir y rhain yn fisol fel rheol ac mewn lleoliadau/ar amseroedd amrywiol.  Rwy’n rhedeg busnes yn y dref lle gall pobl (ar draws Blaenau Gwent) alw heibio a gofyn cwestiynau neu drosglwyddo sylwadau.  Rwyf wedi ymdrin â materion niferus a oedd yn amrywio o achosion o aflonyddu gan gymdogion (y cymerodd un ohonynt fisoedd lawer i’w ddatrys), i faterion tai a oedd yn ymwneud â Tai Calon, materion heddlu, gwastraff ac ailgylchu, parcio, cynllunio a’r rhan fwyaf o bethau rhyngddynt!  Mynychais gyfarfodydd cyhoeddus mewn perthynas â materion ymddygiad gwrthgymdeithasol yng nghanol y dref  Mynychais sesiynau briffio a chyfarfodydd yr heddlu.  Cyfarfûm â chlercod a chynghorwyr y Cyngor Tref. |

|  |
| --- |
| **Adran 3: Gweithgareddau Cabinet a Chraffu** |
| Fel uchod – Cadeirydd y Pwyllgor Craffu Corfforaethol a Pherfformiad.  Aelod o’r Pwyllgor Llywodraethu ac Archwilio.  Rwyf hefyd yn Cadeirio Sesiynau Briffio Aelodau sy’n gysylltiedig â’r Pwyllgor Craffu Corfforaethol a Pherfformiad |
| **Adran 4: Hyfforddiant a Datblygu** |
| Mynychais sesiynau briffio amrywiol, naill ai ar y pryd neu drwy ddal i fyny a gwylio’r recordiadau gyda’r nos.  Hyfforddais i ddod yn fentor.  Rwyf bellach yn fentor sy’n cefnogi cynghorydd newydd. |
| **Adran 5: Mentrau, Gweithgareddau Arbennig a Materion** |
| Mae’r uchafbwyntiau’n cynnwys-  Fe wnaeth y Cynghorydd Malcolm Day a minnau sefydlu cronfa fechan o’n harian ni ein hunain i gefnogi grwpiau lleol (y tu hwnt i’n cronfa ardoll arbennig) y llynedd. Rydym wedi parhau â hi ac eleni rydym wedi cefnogi amrywiaeth o achosion a oedd yn amrywio o dwrnamaint pêl-droed i blant, i Fanc Bwyd Blaenau Gwent, Apêl Anrhegion Nadolig Blaenau Gwent a grwpiau niferus yng Nghwmtyleri.  Mae’r ddau ohonom wedi cymryd diddordeb arbennig mewn parciau – rydym yn parhau i gynorthwyo grŵp lleol i ddod yn ‘grŵp cyfeillion’ ac rydym wedi sefydlu cyfarfodydd gyda swyddogion y Cyngor.  Rydym hefyd yn gefnogwyr brwd Parc Abertyleri a Chaffi Tyleri (lle’r ydym yn cynnal cymorthfeydd yn rheolaidd).  Fe wirfoddolais eto i weithio mewn digwyddiadau (e.e. Slugfest/ Aber Rocks/ Party in the Park).  Rwy’n godwr sbwriel rheolaidd yn fy ardal ac rwyf hefyd wedi cymryd rhan mewn gweithgareddau codi sbwriel mewn grŵp a drefnwyd yn Abertyleri a Chwmtyleri. |
| **Llofnod y Cynghorydd: J Wilkins**  **Dyddiad: 23/05/2024** |